钦定古今图书集成/明伦汇编/闺媛典/第125卷 > 倪嘉善继妻吴氏
## 钦定古今图书集成/明伦汇编/闺媛典/第125卷 > 倪嘉善继妻吴氏

按《安庆府志》：“吴氏，桐城人，宫谕倪嘉善继妻。年十六
于归，随京邸。四载夫没。吴年十九，方妊，荫子天嗣甫
三岁，别有母，吴愿从夫地下，共劝曰：‘一子穉弱，宗祊
綦危，遗腹倘男，未可执沟渎谅也’。乃强就食，扶榇归。
九月，舟次山东，生子田玉，由是励志。遭变，避难金陵，
虽颠沛不废教子。甲申，天嗣夭，氏哭之哀。丧乱既平”，
扁舟返里，董责田玉读书，勉承先志。寻卒。